Lasse Turunen

Lasse Turunen (s. 1981, Joensuu), on suomalainen muusikko, tuottaja ja lauluntekijä, joka tunnetaan Ukkosmaine- sekä Pihka ja myrsky -yhtyeiden laulajana ja toisena lauluntekijänä. Lisäksi hän on tehnyt lauluja ja tuotantoja myös muille artisteille. Ukkosmaine-yhtyeessä Turunen esiintyy nimellä Klaus Thunder.

Historia 

Lasse Turusen musiikkiura alkoi 1990-luvun lopulla kun hän oli Joensuun Niinivaaran lukiossa. Hän osallistui useisiin musiikkiprojekteihin, joista tärkeimpiä olivat Stu ja Hedwig.  

2000-luvulla Turunen oli myös mukana Pentilän saha -yhtyeessä, mutta jätti sen musiikillisiin erimielisyyksiin vedoten.

Vuonna 2004 Turunen lähti opiskelemaan teatteri-ilmaisun ohjaajaksi Helsinkiin. Alkuvuonna 2004 syntyi Ville Karttusen kanssa duo nimeltään Klaus Thunder & Ukkosmaine, jonka nimi lyhennettiin myöhemmin muotoon Ukkosmaine.  Duo on julkaissut 6 studioalbumia ja tehnyt noin 300 keikkaa.

Vuosina 2007-2015 Turunen kuului Korkeasaaren Teatteriin, jossa hän toimi ohjaajana, säveltäjänä ja kirjoittajana.

Turunen on näytellyt monissa musiikkiteatteriprojekteissa, joista tärkeimpiin kuuluvat Jalle Niemelän ohjaukset The Who's Tommy (2009 Peacock), Rockville (2011 Peacock) ja Kuka mitä häh? (2013 Sibeliustalo ja 2014 Peacock). Lisäksi Turunen on näytellyt monissa TV-mainoksissa.

Vuodesta 2004 lähtien Turunen on toiminut tuottajana, äänittäjänä, lauluntekijänä, sovittajana ja miksaajana sekä omille musiikkiprojekteilleen että muille artisteille. MTV AVA -kanavan vuoden 2017 tunnusmusiikki on puoliksi Turusen säveltämä ja Putouksen vuonna 2014 esitetyn retroteemaisen jakson tunnusmusiikki on hänen sovittamansa. Turunen on työskennellyt Pihkassa Musiikkituotannolla vuodesta 2016 lähtien.

Vuonna 2012 Turunen perusti Pihka ja myrsky -yhtyeen. Aluksi Pihkan ja myrskyn piti olla Turusen sooloprojekti, mutta toisesta albumista lähtien sen materiaali on sävelletty suurelta osin yhteistyössä helsinkiläisen muusikon Henna Helasvuon kanssa. Yhtyeeltä on ilmestynyt kaksi studioalbumia, joista toinen on 24 kappaletta käsittävä teemallinen tupla-albumi. Vuonna 2015 yhtye osallistui YLE:n Uuden Musiikin Kilpailuun Laura Madekiven kanssa yhdessä kirjoitetulla kappaleella Sydän ei nuku. Kolmas studioalbumi julkaistaan 2018. 

Vuonna 2016 Turunen ja Helasvuo olivat Uuden Musiikin Kilpailussa mukana säveltäjinä ja sanoittajina Attention 2 -yhtyeen kappaleella Ready For The Show. 

Lasse Turunen on toiminut tuottajana mm. seuraaville artisteille:
 SONJA INARI
 Unzyme
 Tero Hetero 
 Kaihuavaara
 JAYHO
 Niemelän Jalle
 Katinka Rabe
 Attention 2
 Frederik

Valikoitu diskografia

Ukkosmaine 
 Niinivaarantie 19 (albumi 2004)
 Pielisjoki-ep (2005)
 Niinivaara Express (albumi 2007)
 Niin paljon rakkautta 2004–2005 (kokoelma, joka sisältää loppuunmyydyt Niinivaarantie 19- ja Pielisjoki-äänitteet, 2008)
 Salamasiskot, salamaveljet (albumi 2008)
 Oletteko te tosissanne? (albumi 2010)
 JNS Beat – Levyttämättömiä lauluja 2004–2010 (b-puolikokoelma 2011)
 Pallosalama (albumi 2013)
 Ihan OK! (albumi 2016)

Pihka ja myrsky 
 Liikaa jotain melkein (debyyttialbumi 2014)
 Liikaa jotain matskuu (digi-EP 2014)
 Miksi tahtoisin takaisin (EP 2015)
 Koskaan ei ole valmista: Onko täällä muita? (tupla-albumin ensimmäinen osa 2015)
 Koskaan ei ole valmista: Kaiku pelottaa (tupla-albumin toinen osa 2015)
 Kuuleeko maa: (albumi 2018)

Stu 
 Let Love Do The Talking (albumi 2005)
 You Make The Music (albumi 2009)

Lähteet

Aiheesta muualla 
 Lasse Turunen – Fono-äänitetietokanta
 Lasse Turunen – Kansalliskirjasto Finna
 Pihkassa-musiikkistudion kotisivut 

Suomalaiset laulajat
Suomalaiset lauluntekijät
Suomalaiset musiikkituottajat
Suomalaiset musiikkiäänittäjät